A continuació s’adjunten models de full d’informació i full de consentiment informat. Les respostes proposades són orientatives i es poden modificar segons les característiques del projecte en qüestió. Les notes a peu de pàgina són informatives: actueu segons calgui i elimineu-les abans de desar la versió definitiva del document. Esborreu també aquest paràgraf abans d’enviar el document a revisió.

**Full d’informació**

**Títol del projecte:** [Títol del projecte]

**Investigador/a principal:** Prof./Dr. XYZ, [adreça física professional], xyz@upf.edu

**Institució:** Universitat Pompeu Fabra [o el nom de la institució que correspongui]

**Font de finançament:** Aquest projecte està finançat per [entitat de finançament, identificació del projecte].

**Objectius i durada del projecte:** Aquest estudi té per objectiu [descriviu l’objectiu del vostre projecte sense revelar detalls o hipòtesis que puguin condicionar les respostes dels participants]. La durada prevista d’aquest projecte és [indiqueu la durada del projecte].

**Metodologia i participació:** [Descriviu la metodologia del projecte, especialment els procediments relacionats amb la participació en aquest projecte. Indiqueu clarament la durada prevista de la participació, el nombre de sessions, les tasques que hauran de desenvolupar els participants i el lloc on es realitzaran, així com altres detalls importants.]

**Criteris d’inclusió per a la participació:** [Enumereu els criteris d’inclusió aquí.]

**Privacitat:** [Indiqueu les mesures que s’aplicaran per garantir la privacitat de les persones que participin a l’estudi i enumereu les institucions de tots els membres de l’equip de recerca que tindran accés a les dades personals; p. ex.: *Per protegir la vostra privacitat, no identificarem les vostres dades amb el vostre nom, sinó amb un codi que només coneixerem els investigadors d’aquest projecte. Emmagatzemarem les dades en un lloc segur sota clau o digitalment amb sistemes de control d’accés de manera que només puguin ser consultades pels investigadors d’aquest projecte. En cas de publicar dades, només ho farem de forma anonimitzada. Les dades anonimitzades podran ser allotjades i publicades en un repositori d’accés públic.* Si les dades es recullen de manera anònima, expliqueu clarament que els investigadors no les podran esborrar; p. ex.: *Les dades que recollirem no ens permetran identificar-vos. Per tant, un cop hagi conclòs l’experiment, no podrem esborrar les vostres dades si ho sol·liciteu.*]

**Compensació:** La vostra participació es compensarà [indiqueu de quina manera. Especifiqueu si la compensació requereix la compleció de l’estudi.]

**Riscos i beneficis:** [Descriviu els riscos associats a participar en l’estudi. Si no hi ha riscos específics, podeu utilitzar aquest text: *Participar en aquest estudi no comporta cap risc conegut més enllà dels riscos que existeixen en la vida quotidiana.* Descriviu els beneficis associats a participar en l’estudi. Si no s’ha identificat cap benefici, podeu utilitzar aquest text: *No s’espera ni podem garantir que la vostra participació us generi cap benefici.*]

**Participació voluntària:** La participació en aquest projecte és totalment voluntària i podeu interrompre-la en qualsevol moment sense haver de justificar-ne el motiu.

**Informació de contacte:** Si teniu cap pregunta sobre aquest estudi, podeu posar-vos en contacte amb l’investigador o investigadora principal (Prof. XYZ, [xyz@upf.edu](mailto:xyz@upf.edu)) o bé amb [informació de contacte d’un altre membre de l’equip d’investigació].

Si teniu dubtes, queixes o preguntes sobre aquest estudi o sobre els vostres drets com a participant, podeu posar-vos en contacte amb la Comissió Institucional de Revisió Ètica de Projectes (CIREP) de la UPF per telèfon (+34 93 542 21 86) o per correu electrònic ([secretaria.cirep@upf.edu](mailto:secretaria.cirep@upf.edu)). La CIREP és un òrgan independent de l’equip investigador i tractarà els missatges rebuts amb confidencialitat.

[Si la UPF és responsable del tractament de dades personals, cal incloure aquesta llegenda informativa al final del full d’informació:

*D’acord amb el que disposa el Reglament General de Protecció de Dades, Reglament (UE) 2016/679, resumim la informació de protecció de dades:*

***Responsable del tractament:*** *Universitat Pompeu Fabra. C. de la Mercè, 12. 08002 Barcelona. Tel.+34 93 542 20 00. Podeu posar-vos en contacte amb el delegat de Protecció de Dades de la UPF a l’adreça* [*dpd@upf.edu*](mailto:dpd@upf.edu)*.*

***Finalitat:*** *Realització del projecte de recerca descrit. Les dades personals es conservaran durant el període de realització del projecte i dos anys més per a la seva validació científica.[[1]](#footnote-1)*

***Legitimació:*** *El vostre consentiment. Es pot retirar en qualsevol moment.*

***Destinataris (opció 1):****[[2]](#footnote-2)**Les vostres dades només seran utilitzades per la Universitat Pompeu Fabra i no se cediran a tercers, excepte per al compliment d’obligacions legalment establertes. Les dades anonimitzades es podran publicar en repositoris de ciència oberta.*

***Destinataris (opció 2):*** *Les vostres dades seran tractades per la UPF i per*…*[[3]](#footnote-3)* *Les dades anonimitzades es podran publicar en repositoris de ciència oberta.*

***Drets:*** *Podeu accedir a les vostres dades; sol·licitar-ne la rectificació o la supressió i, en determinats casos, la portabilitat; oposar-vos al tractament i sol·licitar-ne la limitació seguint els procediments descrits a* [*www.upf.edu/web/proteccio-dades/drets*](http://www.upf.edu/web/proteccio-dades/drets)*. Podeu contactar amb el delegat de Protecció de Dades de la UPF (*[*dpd@upf.edu*](mailto:dpd@upf.edu)*) per qualsevol consulta o si considereu que els vostres drets no s’atenen correctament. En cas de no resultar satisfets, podeu presentar reclamació davant de l’Autoritat Catalana de Protecció de Dades (*[*apdcat.gencat.cat*](http://apdcat.gencat.cat)*).*]

**Full de consentiment informat**

**Títol del projecte:** [Títol del projecte]

**Investigador/a principal:** Prof./Dr. XYZ, [adreça física professional], xyz@upf.edu

**Institució:** Universitat Pompeu Fabra [o el nom de la institució que correspongui]

CONFIRMO que:

* he llegit el full d’informació del projecte de recerca,
* he pogut fer preguntes sobre el projecte,
* he rebut suficient informació sobre el projecte,
* compleixo els criteris d’inclusió i tinc entre […] i […] anys.[[4]](#footnote-4)

ENTENC que la meva participació és voluntària i que puc abandonar l’estudi en qualsevol moment i sense haver de justificar-ho.

DONO EL MEU CONSENTIMENT per participar en aquest estudi.

[[5]](#footnote-5) DONO EL MEU CONSENTIMENT per […].[[6]](#footnote-6)

Nom i cognoms:

Signatura:

Lloc i data:

[Si la UPF és responsable del tractament de dades personals, cal incloure la mateixa llegenda informativa que al final del full d’informació aquí.]

1. El termini es pot adaptar segons les necessitats del projecte. [↑](#footnote-ref-1)
2. Escolliu l’opció 1 o 2 segons convingui. [↑](#footnote-ref-2)
3. Si cal, afegiu altres destinataris (específics o categories de destinataris). Sempre caldrà haver signat contractes amb clàusules de protecció de dades. Tipus de destinataris:

   * empreses contractades per efectuar un servei que requereixi el tractament de dades personals (p. ex., treball de camp);
   * entitats col·laboradores en el projecte de recerca que tinguin accés a dades personals o les tractin (p. ex., projectes realitzats en col·laboració amb altres universitats);
   * tercers que podran tenir accés a les dades: p. ex., perquè es preveu la publicació d’imatges dins de presentacions, publicacions científiques o a la pàgina web del projecte; o perquè es preveu la possibilitat de reutilitzar les dades personals per a projectes futurs (cal el consentiment explícit de les persones).

   Cal indicar les transferències de dades fora l’Espai Econòmic Europeu (marc d’aplicació del Reglament Europeu de Protecció de Dades) i cal complir els requisits establerts pel Reglament. A més, publicar dades a Internet és un tipus de cessió de dades i també cal informar-ne els participants. [↑](#footnote-ref-3)
4. Cal indicar la franja d’edats en funció dels criteris de selecció del projecte. [↑](#footnote-ref-4)
5. Poseu una casella perquè els interessats puguin marcar les opcions que vulguin quan no totes siguin imprescindibles per portar a terme el projecte de recerca. [↑](#footnote-ref-5)
6. Afegiu tots aquells supòsits que requereixen consentiment explícit per part de l’interessat o interessada. Opcions possibles:

   1. gravació de la meva veu o imatge,
   2. tractament de dades de categoria especial (indiqueu els tipus de dades que es tractaran),
   3. reutilització de les meves dades personals per a altres projectes del mateix grup de recerca de la UPF,
   4. cessió de les meves dades personals per a projectes del mateix àmbit de recerca realitzats per altres grups,
   5. transferència de les meves dades personals a països fora de l’Espai Econòmic Europeu,
   6. publicació de dades identificatives (com la meva imatge o la meva veu).

   [↑](#footnote-ref-6)